Misgengi þetta skilur að Ameríkuflekann í norðri og Evrasíuflekann í suðri , og afstæð hreyfing þeirra er 1,8 cm á ári . Þannig urðu 5 skjálftar , 6,5 - 6,9 stig , árið 1896 á svæðinu frá Landssveit vestur í Ölfus , sá fyrsti varð austast og hinn síðasti vestast . Í ljósi sögunnar mætti vænta þess að stór skjálfti verði innan fárra ára eða áratuga á austurhluta sprungunnar , en skorpan þykknar til austurs þannig að meira þarf til að hún bresti , og þegar hún brestur verður skjálftinn sterkari . Þó var engin leið að segja með neinni nákvæmni hvenær skjálftinn yrði , en skömmu fyrir skjálftana 2000 töldu jarðeðlisfræðingar Veðurstofunnar að 98% líkur væru fyrir því að þarna yrði skjálfti af stærðinni 6 innan 25 ára . Nákvæmt svar við spurningunni liggur sem sagt ekki fyrir , en þó er sennilegt að annar Suðurlandsskjálfti , eða -skjálftar , verði innan fárra áratuga . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .